lflage/wiki-talks huggingface dataset:
Συζήτηση:Πανελλήνιο πρωτάθλημα ποδοσφαίρου ανδρών 1946-1947

message: Τα γεγονότα τα ξέρω από άλλη πηγή, αλλά και στην μοναδική που επικαλείται το άρθρο διαφαίνεται το πιθανό λάθος, που εντόπισα. Το εφετείο στην εκδίκαση του αγώνα του Ηρακλή με την ΑΕΚ μηδένισε και τις δύο ομάδες (και όχι μόνο τον Ηρακλή), όπως φαίνεται από το δημοσίευμα του τύπου της εποχής (τελευταία φωτογραφία του άρθρου της πηγής). Στο βικιάρθρο εμφανίζεται η ΑΕΚ να πήρε το ματς στα χαρτιά, πράγμα που όμως αποτελεί το αποτέλεσμα της πρωτόδικης απόφασης, η οποία -όπως φαίνεται- ανατράπηκε. Όποιος έχει άλλη πηγή, καλό είναι να το διασταυρώσει και αναλόγως να προβεί στην απαραίτητη διόρθωση της βαθμολογίας και εν γένει του άρθρου. --MedMan (συζήτηση) 19:08, 19 Μαρτίου 2018 (UTC)
Σωστά τα λες. Και οι δυο ομάδες μηδενίστηκαν.--Sartoreli (συζήτηση) 18:23, 21 Απριλίου 2019 (UTC)
thread_title:  Λάθος στο άρθρο? 

message: Επειδή το άρθρο έχει αποτελέσει πεδίο αντεγκλήσεων, σε βαθμό να χρειαστεί προσωρινή φραγή και καθότι οι πηγές για τα τότε διαδραματισθέντα είναι ελάχιστες, κυρίως περιοριζόμενες στον τύπο της εποχής, θεώρησα σκόπιμο να δοθεί μία -κατά το δυνατόν μακρόβια/μόνιμη- λύση, τέτοια που να προκαλέσει τις λιγότερες αντιδράσεις, χωρίς να παρεκκλίνει της απαιτούμενης ουδετερότητας (δεδομένων των αιτιάσεων μερίδας χρηστών ότι η προηγούμενη παραπομπή -το sdna- δεν ήταν αρκούντως ουδέτερο, μάλλον ορθά, μια που το εκεί άρθρο αντλούσε τις πληροφορίες από πηγή προσκείμενη στον Ηρακλή).
Στο μεταξύ κάποιος χρήστης αντικατέστησε εσχάτως την διαφιλονικούμενη παραπάνω παραπομπή με λινκ προς την ΕΠΟ, ακατάλληλο όμως, μια που εκεί απλώς αναφέρεται ο πρωταθλητής εκείνης της σεζόν. Αφαίρεσα και αυτό το λινκ και αποφάσισα να βάλω -κατ' εξαίρεσιν- παραπομπές προς οπαδικά χρωματισμένες ιστοσελίδες και μάλιστα μία από κάθε πλευρά, ώστε να υπάρξει "ισορροπία" στην εκπροσώπιση των απόψεων. Το προσδοκούμενο δεν είναι φυσικά η παράθεση αμφοτεροπλεύρων απόψεων υποκινουμένων από οπαδισμό, αλλά και οι δύο αυτές πηγές παρέχουν αποσπάσματα δημοσιευμάτων του τύπου της εποχής, ώστε ο αναγνώστης να μπορεί να ανατρέξει στην πρωτογενή πηγή για λεπτομερέστερη πληροφόρηση. Θεωρώ ότι ώσπου να υπάρξει (αν υπάρξει) κοινώς αποδεκτή πηγή, η παρούσα λύση αποτελεί το "μη χείρον βέλτιστον". Τέλος θεωρώ ότι η προέλευση των λινκ μας υποχρεώνει να δεσμευτούμε ότι θα αντιμετωπιστούν ως "ζεύγος λινκ", δηλαδή ότι αν μελλοντικά υπάρξει απαλοιφή μίας εκ των δύο παραπομπών, θα αφαιρεθεί και η άλλη, ενώ καλώ όποιον θελήσει να απαλείψει κάτι από αυτά, να σκεφτεί πρώτα με τι (καλύτερο) θα το αντικαταστήσει. --MedMan (συζήτηση) 16:19, 26 Μαΐου 2019 (UTC)
thread_title:  Συμβιβαστική λύση για το άρθρο
Συζήτηση:Κομμουνιστική Οργάνωση Ελλάδας

message: Το κομμάτι της ιστορίας από που προκύπτει ρε παιδιά?
"Μετά τον θάνατο του Ιωσήφ Στάλιν και την ρεβιζιονιστική στροφή του ΚΚΣΕ..." Απο που προκύπτει η ρεβιζιονιστική στροφή;
"ενα μεγάλο μέρος αυτών εγκαταστάθηκαν στην Τασκένδη η πλειοψηφία των μελών ονομάστηκαν "Ζαχαριαδικοί" επειδή ήταν ενάντια στην δεξιά στροφή του ΚΚΕ..." Αυτό πάλι τι είναι; 
Αρκετα με τους προπαγανδιστες, ιδεοληπτικούς (από όποια πλευρά και αν προέρχονται). Κύριοι, που γράφετε τέτοιες ασυναρτησίες, να σας θυμίσω οτι η ΒΠ δεν ειναι blog... --Harkoz 18:00, 17 Απριλίου 2011 (UTC)
Μπορείς να το επεξεργαστείς και να το διορθώσεις και να το κάνεις ουδέτερο, γιατί προφανώς είναι γραμμένο από την οπτική γωνία της ΚΟΕ, αλλά αυτό δεν είναι λόγος για γρήγορη διαγραφή, υπάρχει η σήμανση  ή η κανονική διαδικασία της διαγραφής αν πιστεύεις ότι πρέπει να διαγραφεί. --Egmontaℨ 18:05, 17 Απριλίου 2011 (UTC)
Σωστά. Εχεις δίκιο Egmontaz.  Κακώς έβαλα τη σήμανση "γρηγορη διαγραφή". Φυσικά και πρέπει να υπάρχει άρθρο για την ΚΟΕ, όπως υπάρχουν άρθρα για άλλα κόμματα και πολιτικούς σχηματισμούς. Αντέδρασα άσχημα λόγω του περιεχουμένου...Harkoz 18:15, 17 Απριλίου 2011 (UTC)
Προχωρώ σε αφαίρεση προτάσεων του άρθρου, οι οποιες δεν στηρίζονται σε πηγές. Αν κάποιος χρήστης επιθυμεί να τις επαναφέρει, καλό θα ήταν να παραθέσει πηγές. --Harkoz 20:13, 17 Απριλίου 2011 (UTC)
"Ιστορία
Οι ιστορικές ρίζες της ΚΟΕ ξεκινούν από τις αρχές του κομμουνιστικού κινήματος της Ελλάδας, δηλαδή από το Σοσιαλιστικό Εργατικό Κόμμα Ελλάδος το 1918 (ΚΚΕ). Την αντιναζιστική αντίσταση, με το ΕΑΜ, τον ΕΛΑΣ και την ΕΠΟΝ και τον εμφύλιο πόλεμο με τον Δημοκρατικό Στρατό Ελλάδας."
Είναι φανερή η προσπάθεια καπήλευσης της ιστορίας του ΚΚΕ.

message: δεν αναφερεται κοινοβουλιο-ευρωπαικο κοινοβουλιο Αναφορά: George1627 (συζήτηση) 02:44, 11 Οκτωβρίου 2015 (UTC)
Δεν εκπροσωπείται, αναφέρεται Ευρωπαϊκή προσχώρηση: Διάσκεψη Κομμουνιστικών και Εργατικών Κομμάτων των Βαλκανίων, αλλαγή αναφοράς σε "έγινε". Wolfymoza (συζήτηση) 07:19, 28 Μαρτίου 2018 (UTC)
thread_title:  Σχόλιο 11-10-2015

message: Δεν προκύπτει από τις πηγές ή από κάποια έγκυρη πληροφορία η αναφορά σε Εθνικιστικές- φιλορωσικές θέσεις. Οι συγκεκριμένες αναφορές είναι απόλυτα υποκειμενικές  και ατεκμηρίωτες.  Εξ ου και θα πρέπει να αφαιρεθούν.
Επίσης η περιγραφή "Πολιτικής θέση: εθνικισμός" είναι αφενός ψευδής, αφετέρου δεν συνάδει με τις πληροφορίες από τις πηγές, ούτε με τον Μαρξισμό εν γένει. Θα πρέπει να αντικατασταθεί από το Αριστερά 
Οι διατύπωση : "ήταν πολιτική οργάνωση [...] πολιτική ομάδα" έρχεται σε αντίθεση με τις πηγές και θα πρέπει να αντικαταθει με το "είναι πολιτική οργάνωση της αριστεράς"
Η αναφορά στο Ανοιχτό πανελλαδικό σώμα είναι επίσης ανακριβής. Αποτελεί αξιολογική κρίση το:
"που έχει ύφος συνεδρίου χωρις να ονομάζεται έτσι" και πρέπει να αφαιρεθεί Αναφορά: Jaskost (συζήτηση) 17:12, 10 Απριλίου 2021 (UTC)
thread_title:  Σχόλιο 10-4-2021
Συζήτηση:Βομβιστική επίθεση της Οκλαχόμα Σίτι

message: Δημιούργησα αυτό το άρθρο μεταφράζοντας το αντίστοιχο άρθρο της αγγλόφωνης Wikipedia (ανακτηθέν την Παρασκευή 15/04/2011).
1. Μη όντας επαγγελματίας μεταφραστής και εν όψει του πολύ μεγάλου μεγέθους του κειμένου, είναι βέβαιο ότι θα υπάρχουν τόσο ζητήματα αφύσικου ύφους όσο και περιπτώσεις που οι μεταφραστικές μου επιλογές δεν ήταν οι βέλτιστες. Μετέφρασα δεκαεννέα από τις είκοσι τέσσερις παραγράφους του αρχικού και σκοπεύω (μόλις ανακτήσω τις μεταφραστικές μου δυνάμεις) να μεταφράσω οπωσδήποτε άλλες δύο με τίτλους "5.5 Children terrorized" και "5.6 Media coverage". Οι μεταφραστικές μου επιλογές που τυχόν θα προβληματίσουν τον αναγνώστη (όσες δηλαδή μπορώ να φανταστώ) είναι:
i. Τα ονόματα προσώπων. Όσα ονόματα προσώπων γνωρίζω ότι εκστομίστηκαν και γράφτηκαν από τα ελληνικά μέσα ενημέρωσης, χρησιμοποιώντας ελληνικούς μάλιστα χαρακτήρες στις εφημερίδες, τα έγγραψα με ελληνικά στοιχεία.
ii. Τα ονόματα τόπων. Τα μετέγραψα με ελληνικούς χαρακτήρες για τα σημαντικότερα που, στην έστω σποραδική εμφάνισή τους, έτσι γράφονται στα ελληνικά (πολιτείες, Οκλαχόμα Σίτι) και με λατινικούς τα υπόλοιπα.
iii. Τα ονόματα οργανισμών. Τα μετέφρασα και παρέθεσα τον ακριβή τίτλο τους.
iv. Τα ονόματα εταιρειών και τα εμπορικά ονόματα προϊόντων. Τα άφησα στην ησυχία τους (αγγλικά).
v. Τις χημικές ενώσεις τις μετέφρασα (μετά από μικρή έρευνα στο ελληνόφωνο internet).
vi. Την νομική ορολογία. Την μετέφρασα, αν και οι αγγλοαμερικανικοί θεσμοί πολύ συχνά απλώς δεν έχουν αντίστοιχο στην ελληνική πραγματικότητα. Θεωρώ όμως ότι, πρώτον οι μεταφράσεις δεν είναι οφ και δεύτερον το να μείνουν αμετάφραστοι οι όροι αυτοί θα άφηνε ακατανόητο όλο το κομμάτι της δίκης.
Πέραν αυτών και όσων τώρα δεν θυμάμαι, πιστεύω ότι μετέφρασα την συντριπτική πλειοψηφία κάθε επιμέρους πληροφορίας του αρχικού άρθρου.
2. Δεν μπόρεσα να μεταφέρω μερικά στοιχεία μορφοποίησης (είμαι και νέος, μη βαράτε):
i. Το πλαισιάκι quote box.
ii. Ένα εξειδικευμένο πρότυπο για box με τις επιθέσεις εναντίον πολιτών (αντ' αυτού έβαλα απλώς την ίδια φωτογραφία με μεταφρασμένη λεζάντα).
3. Απομένει να εισάγω τις πηγές και πέραν του κεφαλαίου "Δίκη και καταδίκη των δραστών" (μέχρι εκεί είναι ok), να διορθώσω τα λάθη στις παραπομπές που θα μείνουν αδιόρθωτα και μετά την εισαγωγή αυτή και να στρώσω λίγο την μορφοποίηση με πλάγια γράμματα κλπ.
4. Σκοπεύω να δημιουργήσω σιγά-σιγά και αρθράκια (ελάχιστης έκτασης προς το παρόν) για τα βασικά λήμματα: Οκλαχόμα Σίτι, πρωταγωνιστές, υλικά κλπ.--Patsis 19:37, 17 Απριλίου 2011 (UTC)
Πολύ καλή δουλειά είναι! Θα είναι πλήρης μόλις προσθέσεις όλες τις πηγές.  --Ttzavarasσυζήτηση 19:46, 17 Απριλίου 2011 (UTC)
Ok! Ό,τι είχα να κάνω σε αυτό το άρθρο, το έκανα! 21 από τις 24 παραγράφους μεταφράστηκαν με τις πηγές τους. Όποιος παρατηρήσει λάθη στην έκφραση, μετάφραση ή ορθρογραφικά ας συνεισφέρει. Να περάσει το επόμενο άρθρο προς μετάφραση παρακαλώ!--Patsis 23:40, 22 Απριλίου 2011 (UTC)
thread_title: Σημειώσεις μεταφραστή
Συζήτηση:Βικτόρ Μπεράρ

message: Είμαστε σίγουροι ότι δεν παραβιάζουμε τα πνευματικά δικαιώματα της ελληνικής μετάφρασης όταν παραθέτουμε ολόκληρο απόσπασμα; Σημειώνω πως η μετάφραση εκδόθηκε το 1987.--Dipa1965 11:14, 18 Απριλίου 2011 (UTC)
thread_title: Δείγμα γραφής του Βικτόρ Μπεράρ
Συζήτηση:Πρωτάθλημα ποδοσφαίρου 1960 για την άνοδο στην Α΄ Εθνική κατηγορία

message: Η βαθμολογία του Κντρικού ομίλου ταιριαζει με αυτη στο φυλλο του Εθνους σελίδα 8 της 13ης Ιουνίου 1960.Οι 4 πρωτες ομαδες ειχαν 14 αγωνες οι 4 τελευταιες 13.  Εγιναν όμως αγώνες που είχαν αναβληθεί στις 19 Ιουνίου Παλλαμιακή-Λαρισαικός 1-2(+1 και +3β.) και ΑΕΠ Ρόδου-Κάδμος Θηβών 1-1(απο +2β.) όπως φαίνεται στο φύλλο της 20ης Ιουνίου (σελ.8) οπου αναγραφονται και οι τελικές βαθμολογίες. Edit: Το ίδιο συμβαίνει και στο Βόρειο όμιλο (παραλείπονται οι 3 αγωνες της 19ης Ιουνίου) Ενώ στο Νότιο ο Παναιτωλικός εχει 27 αντι για 28β όπως γράφεται στο λήμμα (Παναιτωλικος-Παναυπλιακος ο μονος αγωνας που ειχε αναβληθει). Drspiros (συζήτηση) 10:43, 4 Ιανουαρίου 2017 (UTC)
thread_title:  Λάθη στην τελική βαθμολογια?
Συζήτηση:Πρωτάθλημα ποδοσφαίρου 1962 για την άνοδο στην Α΄ Εθνική κατηγορία

message: Κάτι έκανα λάθος αλλά δεν ξέρω τι. Ας επέμβη κάποιος διαχειριστής να το διορθώσει παρακαλώ.TB5050 11:20, 11 Νοεμβρίου 2011 (UTC)
Μάλλον το διόρθωσα TB5050 12:16, 12 Νοεμβρίου 2011 (UTC)
thread_title: Untitled
Συζήτηση:Β΄ Εθνική ποδοσφαίρου ανδρών 1962-63

message: Το πιθανότερο είναι ότι όλες οι βαθμολογίες να έχουν λάθη.Είτε σε βαθμούς είτε στα γκολ.Το κακό της υπόθεσης είναι ότι κάθε εφημερίδα είχε διαφορετική βαθμολογία.Βέβαια μεγάλο ρόλο παίζουν και οι δικαστικές αποφάσεις που αργούσαν να βγουν και έκαναν το πρωτάθλημα μπάχαλο.Επίσης υπάρχουν αγώνες κατάταξης των ομάδων που ισοβαθμούσαν.Πιθανόν αν υπήρχε ισοπαλία στον αγώνα κατάταξης να μέτραγε κάτι άλλο για την τελική κατάταξη.Υπήρξαν αγώνες κατάταξης με ομάδες που στην βαθμολογία έχουν διαφορετικούς βαθμούς,άρα λάθη στην βαθμολογία.
Τα σημαντικά μπαράζ που έκριναν την παραμονή βρέθηκαν.Ο Εδεσσαικός μάλλον είχε 65 βαθμούς.Παράδειγμα αγώνων κατάταξης σελ 8 http://efimeris.nlg.gr/ns/pdfwin.asp?c=125&dc=15&db=06&da=1963 .Πολύ πιθανόν να υπάρχουν λάθη και σε άλλες χρονιές.
Πληροφορίες για αποτελέσματα αγώνων μπορεί να βρεθούν και από το ΠΡΟΠΟ αν δεν γίνεται άλλη αναφορά στον αγώνα.--Fon7 (συζήτηση) 10:19, 18 Ιουλίου 2016 (UTC)
Μάλλον υποβιβάστηκε και η Παλλαμικαή --Fon7 (συζήτηση) 11:02, 18 Ιουλίου 2016 (UTC)
thread_title:  Λάθη βαθμολογίας
Συζήτηση προτύπου:Αρωματικά και Μπαχαρικά

message: Στην Ελλάδα (και γενικά στην ελληνική γλώσσα...) συνήθως χωρίζουμε αυτά τα είδη (μαϊντανός κλπ) σε μυρωδικά (ή αρωματικά φυτά) και μπαχαρικά (πιπέρι κλπ). Τον χαρακτηρισμό βότανα τον αποδίδουμε σε διάφορα φυτά όπως τσάι του βουνού, δίκταμο κλπ που είναι θεραπευτικά και, συνήθως, δεν χρησιμοποιούνται στο φαγητό αλλά σαν αφεψήματα. Κατά τόπους, δε, χρησιμοποιείται και η ορολογία μαντζούνια. Προφανώς η δημιουργία του στηρίχθηκε στην Αγγλική και όχι π.χ. στην Ιταλική που είναι πιο κοντά στη δική μας αντίληψη. Μάλλον χρειάζεται κάποια αλλαγή. Βικιφιλικά --Xoristzatziki 11:40, 19 Απριλίου 2011 (UTC)
replies: text: Συμφωνώ και το έχω αλλάξει --Kupirijo (συζήτηση) 11:44, 20 Ιουλίου 2019 (UTC)

text: Επίσης δημιούργησα το :Πρότυπο:Βότανα για τα Φαρμακευτικά Φυτά και διαχώρισα έτσι τα γαστρονομικά (αρωματικά) από τα φαρμακευτικά. --Kupirijo (συζήτηση) 13:47, 24 Ιουλίου 2021 (UTC)
thread_title:  Μετονομασία σε Αρωματικά και Μπαχαρικά 

message: Το συγκεκριμένο πρότυπο είναι ελλιπέστατο, υπάρχουν χιλιάδες είδη βοτάνων στον κόσμο, δεν έχει καν λόγο ύπαρξης κατά την άποψή μου, ούτε ως συνοπτικός οδηγός--The Elder (συζήτηση) 14:59, 15 Οκτωβρίου 2013 (UTC)
thread_title:  Δημιουργία [[:Πρότυπο:Βότανα]] 

message: Άλλαξα τη «νιγκέλλα» σε «μαυροκούκι» διότι αυτή είναι η ελληνική ονομασία στην καθομιλουμένη --Kupirijo (συζήτηση) 12:07, 9 Μαΐου 2021 (UTC)
thread_title:  νιγκέλλα -> μαυροκούκι
Συζήτηση:Β΄ Εθνική ποδοσφαίρου ανδρών 1964-65

message: Η ομάδα που προήλθε από τη συγχώνευση του Παγκορινθιακού και του Άρη Κορίνθου το 1963 ονομάστηκε Α.Π.Σ. Κόρινθος. Από πού προκύπτει ο Α.Ο. Κόρινθος? Αν είναι από το σάιτ rsssf, έχει πολλά και ενδιαφέροντα στατιστικά, αλλά και αρκετά λάθη σε ονόματα ομάδων και παικτών. Και στην παρούσα σεζόν και στις επόμενες νομίζω ότι χρειάζεται διόρθωση. --MedMan (συζήτηση) 18:08, 2 Νοεμβρίου 2016 (UTC)
Ισως αναφερόταν έτσι στις εφημερίδες , αρκετες φορς μαλιστα τον ιδιο συλλογο τη μια βδομαδα τον λεγανε ΑΕ την αλλη ΑΟ , ΑΠΟ κλπ DrSpiros συζήτηση 21:16, 23 Ιουλίου 2017 (UTC)
replies: text: Αυτό όμως δεν δικαιολογεί, όσες πηγές και να εμπεριέχουν το πασιφανές λάθος, να μην γράφεται σε μια εγκυκλοπαίδεια το ορθό όνομα. Είναι αδιαμφισβήτητο ότι από την ίδρυση της ομάδας το 1963 και για πολλά χρόνια μετά ο σύλλογος ονομαζόταν Α.Π.Σ. Κόρινθος. --MedMan (συζήτηση) 23:12, 23 Ιουλίου 2017 (UTC)
replies: text: : Συμφωνώ, σκεφτόμουν μηπως ονομάστηκε αρχικα ΑΟ Κορινθου κι αργοτερα (με χουντα ισως) τροποποιηθηκε το ονομα - ή εγινε καμια άλλη οχι τοσο "διασημη" συγχωνευση ενδιαμεσα, αλλα μόλις ειδα οτι στο rssf τον έχει ως A.O. Korinthos ως το 1994-95 στους πινακες Β εθνικης και μετα 1995-99 στους πίνακες της Γ με τελικη σημειωση «A.O. Korinthos will undertake a Merger with Pangorinthiakos A.O. = P.A.S. Korinthos». Συνήθως στις εφημερίδες αναγραφόταν απλά Κόρινθος (και μεχρι το 1963-64 ως Κορινθος γραφοταν ο Παγκορινθιακός) . Νομίζω οτι πρέπει το ΑΟ να αντικατασταθει με ΑΠΣ οπου υπαρχει ως το 1998-1999 DrSpiros συζήτηση 09:25, 24 Ιουλίου 2017 (UTC)
thread_title:  Α.Ο. Κόρινθος ? 

message: Το μειονέκτημα και αυτού του πρωταθλήματος Β΄ εθνικής ήταν ο υποβιβασμός πολλών ομάδων, ώστε να ανεβούν αντικαταστάτες τους από όλες τις τοπικές ενώσεις. Υποβιβάστηκαν 28 ομάδες: 7-9-8-4 αντίστοιχα από κάθε όμιλο. Ορισμένες από αυτές (15) τελικά δεν κατέληξαν στα τοπικά πρωταθλήματα αλλά σε μια νέα εθνική κατηγορία, που ονομάστηκε Ερασιτεχνική Β΄ Εθνική αλλά ουσιαστικά ήταν η Γ΄ Εθνική, η οποία ξεκίνησε κάπως αργά την επόμενη σεζόν, στις 5 Δεκεμβρίου 1966. 
Μήπως το σωστό είναι 5/12/1965;;--Fon7 (συζήτηση) 14:05, 21 Ιουλίου 2017 (UTC)
ναι, άλλωστε και στο λήμμα για τη «Γ Εθνικη» 1965-66 αναφερει την ημερομηνία 5 Δεκ. 1965 και μπορει να επαληθευτει κι απο φυλλα εφημεριδων της εποχης (πχ Μακεδονία απο τη ψηφιακή Βιβλιοθήκη Βουλής) DrSpiros συζήτηση 21:14, 23 Ιουλίου 2017 (UTC)
thread_title:  ημερομηνία
Συζήτηση:Μάχη των Στύρων

message: Σαν πηγή χρησιμοποιείται μία παράγραφος ιστορικής αναδρομής σοτ  Ημερολόγιον της Μεγάλης Ελλάδος. Πέρα του ότι είναι πεπαλαιωμένη και αμφιβόλου αξιοπιστίας, δεν μπορεί να δημιουργείται λήμα έτσι! Άλλο ένα μικρό λήμμα που όμως βασίζεται σε αξιοπρεπείς πηγές και άλλο αυτό. Γίνεται κακή χρήση του πλαισίου πληροφοριών. Αν υπάρχουν λειψές πληροφορίες καλύτερα να μην συμπληρώνεται, έτσι δίνεται η εντύπωση ότι η απώλεια ήταν μόνο ο Ηλίας Μαυρομιχάλης. 2A02:580:8BD5:6700:C96:EACE:C9F9:40D9 14:42, 15 Σεπτεμβρίου 2014 (UTC)
thread_title:  Πηγές και ανακρίβεια
Συζήτηση:Μάχη του Αναλάτου

message: Γιατί αναφέρεται ως ναυμαχία αφού έγινε στην ξηρά; --Clipclap24 07:22, 20 Απριλίου 2011 (UTC)
Σωστή η παρατήρηση σου. Σε άλλες βικιπαίδειες (αγγλική, γαλλική, ρώσικη και μακεδονική) αναφέρεται ως Μάχη στο Φάληρο και όχι ως Ναυμαχία στο Φάληρο. Αν δεν υπάρξουν διαφωνίες, μπορεί να μετακινηθεί.  Μαχητής της ΦωτιάςΌγκνι Κάι 07:41, 20 Απριλίου 2011 (UTC)
Καλημέρα Clipclap24! Εσύ δεν ξεκίνησες το άρθρο; Οπότε ανάλογα με τη βιβλιογραφία σου, διαλέγεις και τον τίτλο. Μπορείς να δημιουργήσεις ανακατεύθυνση στο Μάχη του Φαλήρου (έτσι νομίζω ότι είναι γνωστή) και να βάλεις εδώ πρότυπο γρηγορης διαγραφής.  :) -Αχρήστης 07:52, 20 Απριλίου 2011 (UTC)
replies: text: Καλημέρα. Η μάχη του Φαλήρου είναι άλλη, προηγήθηκε αυτής.--Templar52 08:10, 20 Απριλίου 2011 (UTC)
Αν δεν κάνω λάθος η περιοχή Ανάλατος είναι στην Νέα Σμύρνη και όχι στο Φάληρο. Έτσι δεν είναι;--Nikosguard  08:13, 20 Απριλίου 2011 (UTC)

text: Σωστά.--Templar52 20:15, 20 Απριλίου 2011 (UTC)
Η γαλλική το έχει La bataille de Phalère (parfois bataille d'Analatos). Ανάλατος δεν το έχω ξανακούσει, αλλά δεν με ενοχλεί. Αυτό που ρώτησα προηγουμένως ήταν για το «Μάχη» ή «Ναυμαχία». Η απορία μου όμως λήθηκε με την μετακίνηση. Άλλαξα και το πρότυπο και είναι όλα εντάξει. Αν βρεθεί και άλλη μάχη του Φαλήρου, ακόμα καλύτερα. --Clipclap24 08:32, 20 Απριλίου 2011 (UTC)
thread_title: Ναυμαχία ή Μάχη

message: Εδώ ήταν που σκοτώθηκε ο Καραϊσκάκης; Στην εισαγωγή του επόμενου («Πτώση της Ακρόπολης») λέει ότι ο Καραισκάκης πέθανε. --Clipclap24 08:36, 20 Απριλίου 2011 (UTC)
replies: text: Ο Καραισκάκης πολέμησε εδώ; Στο άρθρο του λέει ότι σκοτώθηκε από σφαίρα στις 22, άρα μάλλον πέθανε πριν από αυτή τη μάχη. Μπροεί κάποιος να το αναλύσει; Ίσως και η φωτογραφία να μην είναι σωστή. --Clipclap24 09:34, 20 Απριλίου 2011 (UTC)
replies: text: :Η μάχη του Φαλήρου έγινε στις 21 Απριλίου στη περιοχή μεταξύ Καστέλλας και εκβολών Κηφισού και Ιλισού. Στη μάχη αυτή τραυματίσθηκε ο Καραϊσκάκης που υπέκυψε στις 23. Την επομένη έγινε η μάχη του Ανάλατου που λεγόταν η περιοχή από Φαληρικό Δέλτα μέχρι το ύψωμα όπου σήμερα βρίσκεται ο ναός του Σωτήρος στη λεωφόρο Συγγρού.--Templar52 20:15, 20 Απριλίου 2011 (UTC)
thread_title:  Καραισκάκης 

message: Να αντικατασταθεί η λέξη "χαρακώματα" με τη λέξη "ταμπούρια" και να υπάρχει διευκρίνιση  για το τι είναι το "ταμπούρι" Αναφορά: Δ.Χ.Γεωργόπουλος 2A02:2149:8640:EA00:7070:698A:2A56:BD93 07:54, 10 Ιουνίου 2017 (UTC)
Υπήρχε στο λήμμα, αλλαγή αναφοράς σε "έγινε". Wolfymoza (συζήτηση) 10:42, 23 Ιουνίου 2017 (UTC)
thread_title:  Σχόλιο 10-6-2017

message: Αναφέρονται απώλειες 1.000 ανδρων, για τους Ελληνες και παρακατω, με πηγή πάλι τον Κοκκινο, αναφέρεται πως σωθηκαν 3.500 από 10.000 (εννοεί απλώς διάλυση των συγκεντρωμένων;). Για τις δυνάμεις των Τούρκων βλέπω πηγή τον Φωτιάδη, που δεν είναι αξιόπιστος. 
Γενικώς εχουμε πρόβλημα πηγων στο λήμμα καθώς μόνο ο Κόκκινος είναι σχετικά πρόσφατη πηγή. Ο Φίνλευ θεωρώ πως είναι εντάξει για χρήση από επαγγελματίες ιστορικούς αλλά μόνο για συμπληρωματική χρήση στη Βικιπαίδεια.--Dipa1965 (συζήτηση) 19:12, 15 Φεβρουαρίου 2021 (UTC)
thread_title:  Δυνάμεις, απώλειες, πηγές
Συζήτηση:Β΄ Εθνική ποδοσφαίρου ανδρών 1966-67

message: Αναφέρει το λήμμα ότι έμεινε κενό λόγω της δημιουργίας του ΠΑΣ Γιάννινα κάτι που είναι λάθος.ο ΑΟΙ μετονομάστηκε σε ΠΑΣ Γιάννινα και ο Αβέρωφ σε ΠΑΣ Μπιζάνι.Οπότε δυο θέσεις υπήρχαν και το 66/67.Κάποιος άλλος λόγος είναι για το κενό της μιας ομάδας.Επίσης λάθος έχει στην βαθμολογία τον Αβέρωφ μιας και μετονομάστηκε και αυτός.Υποτίθεται ότι θα ήταν η δεύτερη ομάδα του ΠΑΣ με ταλέντα κτλ.Έπεσε στο τοπικό και εξαφανίστηκε μετά από λίγο.--Fon7 (συζήτηση) 16:08, 28 Σεπτεμβρίου 2016 (UTC)
thread_title:  Λάθη περί κενού
Συζήτηση:Καταστροφή της Νάουσας

message: Isn't it Epanastasi tis Naoussas better - after all it is not only about the end (katastrofi) but for the whole uprising? --Μίκο 12:56, 25 Φεβρουαρίου 2012 (UTC)
Sorry for the delayed response. Indeed it is about an uprising. However, "katastrofi" is a well-established term for this event, in Greek literature of course. Same applies, for instance to Σφαγή της Χίου, since it also includes the uprising. Another example is Σφαγή των Καλαβρύτων where the looting and killing was extended to the surrounding villages (therefore the a more accurate title would be "Σφαγή της Επαρχίας Καλαβρύτων"). --Dipa1965 (συζήτηση) 17:40, 13 Νοεμβρίου 2013 (UTC)
thread_title:  Name 

message: Το σωστό είναι Καταστροφή της Νάουσας ή Ολοκαύτωμα της Νάουσας. Η έννοια "Επανάσταση της Νάουσας" είναι αδόκιμος όρος και δεν χρησιμοποιείται. Εκτός αυτού, η "επανάσταση της Νάουσας" ήταν τμήμα της "επανάστασης της Κεντρικής Μακεδονίας", που ήταν τμήμα της "Επανάστασης της Μακεδονίας", που ήταν τμήμα της Ελληνικής Επανάστασης του 1821. Αν ήταν έτσι θα κάναμε λήμματα όπως, "επανάσταση της Καλαμάτας", "επανάσταση του Μεσολογγίου" κ.λ.π. Θέλει επαναφορά το λήμμα. Χρήστης:Pyraechmes καλώς ήλθε η Ελληνοαραβική άνοιξη (συζήτηση) 06:18, 13 Νοεμβρίου 2013 (UTC)
Ναι συμφωνώ και εγώ… Και η Μάχη της Καλαμάτας δεν ήταν Μάχη, ήταν Απελευθέρωση της Καλαμάτας… Ένα «γιουχα» έκανε ο Πετρόμπεης Μαυρομιχάλης που σύμφωνα με το λήμμα μας … «με τους υπόλοιπους καπεταναίους Μανιάτες και ξένους και με 2500 άνδρες με τους οπλαρχηγούς τους μπήκε στην Καλαμάτα, ενώ οι κάτοικοι Οθωμανοί της πόλης παραδόθηκαν αμέσως».--79.129.77.66 07:47, 13 Νοεμβρίου 2013 (UTC)
thread_title:  Καταστροφή της Νάουσας 

message: Στο κυρίως κείμενο του λήμματος (ιστορικό υπόβαθρο) αναφέρεται: "Κατά τον Γεώργιο Φιλιππίδη, η κήρυξη της επανάστασης έλαβε χώρα την 22η Φεβρουαρίου 1822...". Το όνομα του Φιλιππίδη μάλλον γράφηκε εκ παραδρομής λαθεμένα, ενώ παρακάτω στις παραπομπές (1) αναφέρεται σωστά ως Νικόλαος Φιλιππίδης. Επομένως προτείνουμε να διορθωθεί ως Νικόλαος και στο κυρίως κείμενο.
thread_title:  Επισήμανση για το όνομα του συγγραφέα που αναφέρεται στην βιβλιογραφία. 

message: Το παρόν λήμμα επεξεργάζονται οι μαθητές και οι μαθήτριες του 1ου Λαππείου Γυμνασίου Νάουσας στα πλαίσια του διαγωνισμού 1821 Βικιπαίδεια Challenge.
thread_title:  Ενημέρωση προς κάθε ενδιαφερόμενο
Συζήτηση:Καταστροφή του Μελιδονίου

message: Σήμερα ο Αυλοπόταμος λέγεται Μυλοπόταμος, αλλά τοπωνύμιο "Αυλόκαμπος" δε συναντάται πουθενά. Μήπως εννοεί το σπήλαιο του Μελιδονίου; Η χρονική συγκυρία του γεγονότος στο σπήλαιο του Μελιδονίου (βρίσκεται στο Μυλοπόταμο) συμπίπτει απόλυτα με το γεγονός που περιγράφει το λήμμα. Μήπως πρέπει να το κοιτάξουμε; --Ttzavarasσυζήτηση 10:26, 21 Απριλίου 2011 (UTC) (μεταφορά από την σελίδα συζήτησης του Στάθη. --Στάθης 10:30, 21 Απριλίου 2011 (UTC))
replies: text: Συγνώμη, το Αυλόκαμπος ήταν από παραδρομή. Αυλοπόταμος λέει η πηγή. Κατά τα άλλα, δεν ξέρω πως λέγεται σήμερα, ή που είναι αυτό το σπήλαιο. --Στάθης 10:35, 21 Απριλίου 2011 (UTC)
Βρίσκεται στο χωριό Μελιδόνι Μυλοποτάμου πολύ κοντά στην πρώην πρωτεύουσα της πρώην επαρχίας Μυλοποτάμου, το Πέραμα, κάπου 25 χλμ. από το Ρέθυμνο. Το διόρθωσα. --Ttzavarasσυζήτηση 10:39, 21 Απριλίου 2011 (UTC)
thread_title: Τοποθεσία και όνομα
Συζήτηση:Μάχη της Γραμβούσας

message: Έγινε η απόπειρα κατάληψης της Γραμβούσας, αλλά ποιάς Γραμβούσας; Το αλλήθωρο οπόσουμ (συζήτηση) 18:12, 9 Ιανουαρίου 2013 (UTC)
thread_title: Ανακρίβεια
Συζήτηση:Μάχη της Κλείσοβας (1825)

message: Τα γεγονότα εδώ μοιάζουν πολύ με την Μάχη της Κλείσοβας. Το μόνο που δεν ταιριάζει είναι η ημερομηνία. Μήπως πρόκειται για την ίδια πολιορκία και τα δύο άρθρα θα πρέπει να συγχωνευτούν; --Στάθης 13:42, 21 Απριλίου 2011 (UTC)
replies: text: Δεν πρέπει να μπει θέμα συγχώνευσης. Για διαγραφή είναι. Αυτό εδώ δεν έχει να πει κάτι παραπάνω και ο Δροσίνης δεν είναι σοβαρή πηγη. Γενικά, θα συνιστούσα να βρεις κάπως καλύτερη πηγή για αυτά τα άρθρα γιατί είναι απελπιστικά ημιτελή. Από online πηγές δεν υπάρχουν δυστυχώς πολλά πράγματα αλλά από βιβλία έχουν εκδοθεί πολλά (Ιστορία Ελληνικού Έθνους Εκδοτικής Αθηνών τ. ΙΒ, ο Δημήτρης Φωτιάδης, ο Κόκκινος, κ.α.) — Ανυπόγραφο σχόλιο του χρήστη Dipa1965 (συζήτηση • συνεισφορά) ..
replies: text: : Μια ερώτηση εγκυκλοπαιδικής φύσεως: το ένα άρθρο αναφέρει τον Ιμπραήμ (που τον γνωρίζω) και το άλλο τον Χουσεΐν (τον οποίο να πω την αλήθεια μου δεν έχω ξανακούσει). Ποιος είναι ο σωστός; Atlantia 17:13, 21 Απριλίου 2011 (UTC)
thread_title: Εξακρίβωση γεγονότων